**במקום**

פעילויות

* לפי [אתר העמותה](http://bimkom.org/eng/our-modes-of-operation/), במקום "עורכת מחקרים, מחברת דוחות ונעזרת בממצאים על מנת לפעול מול מקבלי החלטות ברמה המקומית וברמה הארצית (משרדי ממשלה, רשויות מקומיות, גופי תכנון והמנהל האזרחי בגדה המערבית). כמו כן, בעת הצורך אנו נוקטים בצעדים משפטיים נגד תכנון מפלה ובלתי ראוי".
* העמותה מגישה באופן תדיר עתירות ומבקרת רבות את השלטון בישראל, בניסיון להשפיע על מדיניות הנוגעת [לתכנון מרחבי](http://bimkom.org/eng/about-us/what-is-spatial-planning/), [נהלי תכנון](http://bimkom.org/eng/planning-rights-in-area-c-of-the-west-bank/) [וקהילות בדואיות](http://bimkom.org/eng/the-negev-bedouin/).

**קידום אג'נדה פוליטית**

* במקום [פועלת](http://bimkom.org/eng/the-negev-bedouin/) על מנת "לקדם ולהעלות מודעות בקרב מקבלי ההחלטות ואנשי מקצוע

בתחום התכנון".

* בדצמבר 2020, האשים מנהל הפיתוח והקהילה של במקום, אלון כהן ליפשיץ, את ישראל בכך [שהיא מחזיקה את האוכלוסייה הפלסטינית תחת "מטריצת שליטה"](https://www.startribune.com/new-roads-pave-way-for-massive-growth-of-israeli-settlements/573314321/).
* במסגרת [ראיון לעיתון "הארץ"](https://www.haaretz.com/israel-news/.premium.MAGAZINE-losing-hope-for-change-top-left-wing-activists-and-scholars-leave-israel-behind-1.8864499) במאי 2020, התייחס חיים יעקבי, מייסד שותף של במקום, לישראל כ"מדינת אפרטהייד" וכ"פרויקט קולוניאליסטי".
* בספטמבר 2019, הוסיפה במקום את חתימתה על הצהרה "המגנה את פשיטת צה"ל על משרדי העמותה הפלסטינית אדאמיר". לפי ההצהרה, "בזכות מאמציהם של ארגונים כמו אדאמיר, יכולים פלסטינים וישראלים להיאבק בנזקים המתמשכים וההרסניים שלהם גורם הכיבוש".
	+ [אדאמיר](https://www.ngo-monitor.org/ngos/addameer/) הוא ארגון [המסונף](https://web.archive.org/web/20150924010641/http%3A/www.fatehorg.ps/index.php?action=show_page&ID=11455&lang=ar) לארגון הטרור "החזית העממית לשחרור פלסטין" (PFLP). מידע נוסף על אודות הקשרים בין "אדאמיר" ובין PFLP ניתן למצוא בדו"ח של NGO Monitor שכותרתו "[קשריה של אדאמיר לארגון הטרור PFLP](https://www.ngo-monitor.org/reports/addameers-ties-to-the-pflp-terrorist-group-2/)."
* בספטמבר 2017, השתתף אלון כהן ליפשיץ מבמקום בתדרוך שנערך בפני הקונגרס תחת הכותרת "[ילדים פלסטינים מדברים על שלום](https://www.facebook.com/events/353754621722770/)." מטרת התדרוך הייתה לגרום לחברי קונגרס "להרים טלפון באופן אישי לשגרירות ישראל ולהביע את חששם, לעצור את פעולות ההריסה, להכיר בזכויות התכנון של הפלסטינים, להבטיח קיומו של הליך תקין ולהפנות זרקור אל עבר עזה".
* בפברואר 2017, חיברו במקום ו[עיר עמים](https://www.ngo-monitor.org/ngos/ir_amim/) דוח שכותרתו "[תכנון בכוונה תחילה: מדיניות שנועדה לסכל מאמצי תכנון בשכונות הפלסטיניות במזרח ירושלים](http://bimkom.org/eng/wp-content/uploads/Deliberately-Planned-Report.pdf)". בדו"ח, מטילים המחברים על ישראל את האחריות הבלעדית לסכסוך ומאשימים את הרשויות בישראל ב"דיכוי מכוון של צמיחה ופיתוח בקהילה הפלסטינית".
	+ הדוח פורסם בתמיכת [הולנד](https://www.ngo-monitor.org/funder/holland/) ו[משרד החוץ הפדרלי של גרמניה](https://www.ngo-monitor.org/funder/germany/).
* בפברואר 2010, [אמרה](https://www.ngo-monitor.org/press-releases/wikileaks_us_cable_quotes_ngo_monitor_and_ngos/) חדוה רדובניץ, מנכ"לית העמותה, לבכירים בשגרירות ארצות הברית כי "היא מאמינה שבעוד 100 שנים, יהיה בישראל רוב ערבי וכי **היעלמותה של מדינה יהודית לא תהפוך לטרגדיה שממנה היהודים חוששים, שכן (ישראל) תהיה אז יותר דמוקרטית."** (הדגש לא במקור).

**פעילות נגד מדיניות ישראל כלפי הבדואים**

* ב-2017, פרסמה במקום [נייר עמדה שקרי וחד-צדדי](http://bimkom.org/eng/wp-content/uploads/Bimkom_-_The_effect_of_forced_transfer_on_Bedouin_women.compressed.pdf) שבו האשימה את ישראל ב"העתקה כפויה", "טרנספר כפוי" ו"שעבוד" בדואים. עוד נאמר בדו"ח כי "הסיבה העיקרית לטרנספר הכפוי ולגירוש קהילות מאזורים שבהם חיו מזה עשורים היא כוונתה של ישראל לממש את האינטרסים שלה בגדה המערבית".

**המוקד – המרכז להגנת הפרט**

**מימון**

* בשנת [2020](https://www.guidestar.org.il/VF_View_File?guid=0c71a40cb6c027d-ad62e1879565cf6e-84826c7144689f97b956a137656d0ebe8c4a32b229fb566fec980ac4c00af21f-92021e7d0507f5a2-76208cdf9fb84ec6b), ההכנסה הכוללת של הארגון עמדה על 6.2 מיליון ₪; סה"כ ההוצאות עמדו על 5.4 מיליון ₪.
* בשנים 2013-2021 נמנו בין רשימת התורמים: [האיחוד האירופי](http://www.ngo-monitor.org/funder/european_union/), [שווייץ](https://www.ngo-monitor.org/funder/switzerland/), [הולנד](http://www.ngo-monitor.org/funder/holland/), [נורווגיה](https://www.ngo-monitor.org/funder/norway/), [הסוכנות הספרדית לשיתוף פעולה בינלאומי למען פיתוח (AECID)](https://www.ngo-monitor.org/funder/spain/), ארגון [Misereor](http://www.ngo-monitor.org/funder/misereor/) ([גרמניה](http://www.ngo-monitor.org/funder/germany/)), [המועצה הנורווגית לפליטים ותוכנית הפיתוח של האו"ם](http://www.ngo-monitor.org/funder/norwegian_refugee_council_/).
* לפי מידע פיננסי שהוגש [לרשם העמותות בישראל](http://www.justice.gov.il/mojheb/rasuthataagidim/rashamamutot) בהתאם [לחוק שקיפות העמותות הישראלי](http://www.knesset.gov.il/Laws/Data/law/2279/2279.pdf), בין השנים 2012-2020 קיבלה "המוקד" 35,863,188 ₪ מגופי ממשלה זרים (מידע מפורט לגבי המימון מופיע בטבלה למטה.)
* לפי דוחות שנתיים, בין השנים 2017-2019, מקורו של כ-[79.8% מסך כל התרומות](https://www.ngo-monitor.org/reports/analysis-grants-israeli-ngos-annual-reports-2017-2019/) הוא בממשלות זרות.
* בין השנים 2018-2020, השתתפו המוקד ו[עמק השווה](https://www.ngo-monitor.org/ngos/emek_shaveh_/) בהטמעת פרויקט בשווי 300,000 ליש"ט במימון [האיחוד האירופי](https://www.ngo-monitor.org/funder/european_union/), שמטרתו "[שימור אורך החיים הפלסטיני במזרח ירושלים הכבוש](https://eeas.europa.eu/delegations/united-states-america/41412/preserving-palestinian-way-life-occupied-east-jerusalem_en)ה".
* בשנת 2017, קיבלה "המוקד" [95,235 דולר ארה"ב](https://fts.unocha.org/flows/160410?destination=appeals/529/flows%3Ff%5B0%5D%3DdestinationOrganizationAllTypeIdName%3A%22118%3ANGO%22%26f%5B1%5D%3DdestinationClusterIdName%3A%223316%3AProtection%22) מ-OCHA, הקרן ההומניטרית של השטח הפלסטיני הכבוש מטעם האו"ם, לטובת "הגנה על זכויות הקטינים הפלסטינים בגדה המערבית העצורים בידי ישראל".
* בין השנים 2015-2020, אישרה [הקרן החדשה לישראל](https://www.ngo-monitor.org/funder/new_israel_fund/) מתן מענק עבור המוקד בשווי [346,377 דולר ארה"ב](https://www.ngo-monitor.org/reports/analysis-of-new-israel-fund-grants-in-2020/).

**פעילות משפטית**

* לדברי המוקד, במהלך [2016](https://hamoked.org/files/2017/1162190_eng.pdf) לקחה העמותה חלק ב-301 פעילויות משפטיות, וב-305 נוספות במהלך [2017](https://hamoked.org/files/2018/1162660_eng.pdf).
* העמותה מפרסמת "[תקצירי תיקים](https://hamoked.org.il/search.aspx?searchmode=cases)" שמטרתם "להמחיש באמצעות דוגמאות את מנגנון הכיבוש" על ידי "מתן סיוע מנהלי ומשפטי לאזרחים פלסטינים שנפגעו באופן ישיר מעוולות הכיבוש הישראלי".
* באתר האינטרנט של הארגון, תחת "[פסיקה במבחן](https://hamoked.org.il/verdict.php)", מופיעות "פסיקות בית משפט בישראל הנוגעות לנושאים הקשורים לכיבוש" ועתירות שדנות "בצעדים שנוקטת ישראל על מנת לשלוט בשטחים הפלסטינים הכבושים ובחייהם של האוכלוסייה בת-ההגנה: מגבלות לחופש התנועה, הפרת הזכות לחיי משפחה, הריסות בתים, התנחלויות, שימוש במעצרים מנהליים, עינויים ועוד."
* בשנת 2021, ייצגה המוקד את [סלאח חמורי](https://www.addameer.org/ar/node/4440) לאחר שישראל שללה ממנו את אישור התושבות.
* בשנת 2005, [נעצר חמורי והורשה](https://www.jpost.com/Israel-News/French-Palestinian-prisoner-released-in-Gilad-Schalit-exchange-re-arrested-503449) ב"נסיון להתנקש בחיי הרב עובדיה יוסף...ובמעורבות בארגון החזית העממית לשחרור פלסטין." ה-PFLP אף כינה את חמורי "[חבר לנשק](https://pflp.ps/english/2011/12/20/comrade-salah-hamouri-on-his-release-there-is-no-option-but-resistance)."
* לפי אדאמיר, [נאסר על חמורי להיכנס לשטחי הגדה המערבית](https://www.change.org/p/emmanuel-macron-demand-the-immediate-release-of-human-rights-defender-salah-hamouri) עד ספטמבר 2016, וזאת בעקבות שחרורו בשנת 2011 במסגרת עסקת חילופי שבויים ([חמורי שוחרר בדצמבר 2011 במסגרת עסקה שבה שוחררו 1,000 אסירים פלסטינים עבור החייל גלעד שליט](https://www.timesofisrael.com/israel-frees-french-palestinian-after-13-months-without-trial/)). לדברי ארגון סמידון, ב-26 בפברואר 2018, חתם שר הבטחון הישראלי אביגדור ליברמן על [חידוש צו המעצר המנהלי](https://samidoun.net/2018/02/french-palestinian-lawyer-salah-hamouri-ordered-to-four-more-months-imprisonment-without-charge/) על מנת להשאיר את חמורי במעצר לארבעה חודשים נוספים. כפי שנכתב בפרסום, חמורי נעצר ב-27 באוגוסט 2017. באותו החודש, [עתרה אדאמיר לנשיא צרפת](https://www.change.org/p/emmanuel-macron-demand-the-immediate-release-of-human-rights-defender-salah-hamouri) על מנת להביא לשחרורו של חמורי, שעליו הושתו שישה חודשי מעצר מנהלי באוגוסט 2017 בשל היותו "[איום בטחוני](http://www.addameer.org/news/call-action-22-days-free-salah-hamouri)". הוא [שוחרר](https://electronicintifada.net/blogs/ali-abunimah/palestinian-french-lawyer-salah-hamouri-freed-israel) ב-29 בספטמבר 2018.
* באפריל 2018, הגישה המוקד, בשיתוף [יש דין](https://www.ngo-monitor.org/ngos/yesh_din_volunteers_for_human_rights/), [גישה](https://www.ngo-monitor.org/ngos/gisha/) ו[האגודה לזכויות האדם בישראל](https://www.ngo-monitor.org/ngos/association_for_civil_rights_in_israel_acri_/), [עתירה](https://s3-eu-west-1.amazonaws.com/files.yesh-din.org/Gaza%2BFire%2BRegulations%2BPetition/Gaza%2Bopen-fire%2Bregulations%2Bpetition.pdf) לבג"ץ שבה [דרשה](https://twitter.com/newsisrael13/status/985470819638882305) מבית המשפט "להורות על ביטול התקנות לפתיחה באש המאפשרות לחיילי צה"ל לפתוח באש חיה על מפגינים אשר אינם מסכנים את חייהם בגבול רצועת עזה". [העתירה מתעלמת לחלוטין מאופיין האלים של ההפגנות](https://www.haaretz.co.il/news/politics/.premium-1.5962599), אשר כללו שימוש בבקבוקי תבערה, הצתות, וניסיונות לפרוץ את הגבול עם ישראל.
* בנוסף, המוקד ייצגה משפחות של המחבלים שהיו אחראים לחטיפתם ורציחתם של [שלושת הנערים הישראלים](https://elyon1.court.gov.il/files/14/900/052/w03/14052900.w03.htm), [לטבח בהר-נוף](https://hamoked.org.il/files/2014/1159008.pdf) (בשיתוף עמותת [אדאמיר](https://www.ngo-monitor.org/ngos/addameer/), ארגון המסונף ל-[PFLP](https://web.archive.org/web/20150924010641/http%3A/www.fatehorg.ps/index.php?action=show_page&ID=11455&lang=ar)), לרצח משפחת חייקין, [ולרצח דני גונן ומלאכי רוזנפלד](https://elyon1.court.gov.il/files/15/400/070/c11/15070400.c11.htm).

**קידום אג'נדה פוליטית**

* באוקטובר 2021, גינתה המוקד את [החלטת משרד הביטחון להכריז על שש עמותות פלסטיניות כארגוני טרור](https://nbctf.mod.gov.il/en/Pages/211021EN.aspx). לדברי הארגון, "[העמותה עומדת בסולידריות מוחלטת לצד ארגוני זכויות האדם הפלסטינים כנגד ניסיון שערורייתי זה להשתיק את פועלם החשוב. אנו גאים להיות שותפיהם במאבק הפלסטיני לזכויות אדם](https://twitter.com/HaMokedRights/status/1451799104414175235)."
* בינואר 2021, פרסמה המוקד הצהרה, בשיתוף מספר ארגונים בינלאומיים פלסטיניים וישראליים, שכותרתה "[על ישראל לספק חיסונים חיוניים למערכת הבריאות הפלסטינית."](https://gisha.org/en/gisha-and-14-other-israeli-palestinian-and-international-health-and-human-rights-organizations-israel-must-provide-necessary-vaccines-to-palestinians/) העמותה טענה באופן שקרי שלישראל יש "מחויבויות חוקיות לוודא את הספקתם של חיסונים באיכות טובה לפלסטינים אשר חיים תחת כיבוש ושליטה של ישראל". בו בזמן, הארגון התעלם לחלוטין מהעובדה שהפלסטינים המתגוררים במזרח ירושלים שייכים למערכת הבריאות הישראלית, מהעובדה שלפי הסכמי אוסלו, הרשות הפלסטינית היא האחראית לבריאותם של האזרחים הפלסטינים בגדה המערבית ובעזה, ומהעובדה שהרשות הפלסטינית מיישמת [מדיניות חיסונים משל עצמה](https://www.timesofisrael.com/palestinian-authority-expects-4-million-doses-of-russian-vaccine-in-coming-weeks/) עבור האוכלוסייה שבה.
* ביוני 2020, השתתפה נדיה דקה – [חברה בצוות המשפטי של המוקד,](https://hamoked.org.il/staff.php) בסמינר רשת (וובינר) שכותרתו "[עיוות דין: אסירים פלסטינים ילדים והמשפט הצבאי הישראלי](https://fmep.org/event/palestinian-prisoners-in-israels-military-justice-system-part-1-a-society-in-detention/)". הסמינר [דן](https://fmep.org/event/palestinian-prisoners-in-israels-military-justice-system-part-2-a-focus-on-palestinian-children/) ב"תפקיד ובהשפעה שיש למשפט הצבאי על הפלסטינים וחלקו בכיבוש הישראלי". הסמינר כלל לא מעט עובדות מסולפות והשמיט מידע מהותי. מידע נוסף בנושא ניתן למצוא בסקירתנו "[הקמפיין שמובילות עמותות תוך ניצול זכויות ילדים](https://www.ngo-monitor.org/key-issues/the-ngo-campaign-to-exploit-childrens-rights/ngo-campaign-exploit-childrens-rights-overview/)".
* ביוני 2019, הוסיפה המוקד את [חתימתה](https://www.btselem.org/sites/default/files/2019-06/20190608_israeli_ngo_letter_to_bundestag_president.pdf) על הצהרה הקוראת לבונדסטאג, בית הנבחרים הגרמני, לחזור בו מ[החלטתו המשותפת להגדיר את הקמפיינים שמובילה תנועת ה-BDS נגד ישראל כאנטישמיים.](https://www.ngo-monitor.org/reports/germany-declares-bds-is-antisemitic/)
* באפריל 2018, פרסמה המוקד דוח שכותרתו ["ילדוּת בשלשלאות: מעצר וחקירה של בני נוער פלסטיניים בגדה המערבית](https://hamoked.org/files/2018/1162860_eng.pdf)". הדוח כלל מספר טענות שקריות ומטעות בנוגע לבתי המשפט של ישראל ושל צה"ל (דיון נרחב על אודות סילופים אלו ניתן למצוא בדוחות של NGO Monitor שכותרתם "[שורשיו של 'לא כך מתייחסים לילדים': ניתוח דוח יוניסף על קטינים פלסטינים](https://www.ngo-monitor.org/reports/origins-no-way-treat-child/)" ו-"[כך לא מייצגים ילדים: כך מציגה האגודה לזכויות הילד בפלסטין את מערכת המשפט הישראלית באופן מעוות](https://www.ngo-monitor.org/reports/no-way-represent-child-defense-children-international-palestines-distortions-israeli-justice-system/).")

**צוות**

* אחד [מחברי ההנהלה](https://hamoked.org.il/management.php) של המוקד הוא דניאל זיידמן, מייסד עמותת ירושלים דלמטה.
	+ זיידמן [טען](https://foreignpolicy.com/2010/11/30/east-jerusalem-settlers-and-israels-never-ending-war-of-independence/) בעבר כי פעולות ישראל בירושלים " תורמות להפיכתו של סכסוך לאומי-פוליטי פתיר לערבוב חסר מוצא של ג'יהאד, מלחמת מצווה וארמגדון – מלחמה דתית אשר מונעת מדימויים תנ"כיים."
	+ ב-4 ביולי 2017, נשא זיידמן דברים בתדרוך של [המועצה לקידום ההבנה הערבית-בריטית (CAABU)](http://www.ngo-monitor.org/ngos/caabu-council-arab-british-understanding/) שכותרתו "[ירושלים אחרי 50 שנה: איחוד או כיבוש?](https://www.caabu.org/news/news/jerusalem-50-years-unification-or-occupation-caabu-briefing-daniel-seidemann)" במסגרת דבריו, אמר זיידמן כי "בפני ישראל ניצבת בחירה...היא יכולה לשמור על ירושלים מאוחדת או ליהנות מלגיטימיות בינלאומית. היא לא יכולה לקבל את שתיהן." זיידמן הוסיף ואמר כי "בעבר היה מדובר בכיבוש "שפיר" שהתקיים, וכעת מדובר **בכיבוש בלתי-מתנצל וגרורתי שמפעיל עונשים קולקטיביים באופן שוטף**" (דגש אינו מופיע במקור).
	+ ביולי 2017, אמר זיידמן ב[ראיון](https://www.oikoumene.org/news/ending-occupation-will-liberate-both-israelis-and-palestinians) ל[מועצת הכנסיות העולמית](http://www.ngo-monitor.org/ngos/world_council_of_churches/) (WCC) ש"ברוב הזמן מאז 1967, נתונה הגדה המערבית לכיבוש צבאי, בעוד שבמזרח ירושלים מדובר בכיבוש יותר קולוניאליסטי באופיו. אין שם ממשל צבאי, אך ישראל דואגת לסכל באופן מיידי כל מפגש מעט יותר קיצוני מפעולה בצופים. בנוסף, כוחם הפוליטי של הפלסטינים מדוכא באופן קבוע."
	+ ביוני 2017, ציין זיידמן במסגרת [ראיון עם ה-BBC](https://camera-uk.org/2017/06/12/radio-4s-hugh-sykes-joins-the-bbcs-its-all-down-to-the-occupation-binge/) כי "האיום הגדול ביותר לעם היהודי בדורנו הוא הכיבוש המתמשך, והישראלים נמצאים במצד של הכחשה תמידית." כאשר נשאל "מהו המנגנון שמוביל לסופה של ישראל אם לא תזנחו את הכיבוש", השיב זיידמן "ריקבון [ו]בידוד."

**אל-דמיר**

**קידום אג'נדה פוליטית**

* בדצמבר 2020, שחררה אל-דמיר הודעה לעיתונות לפיה "[רשויות הכיבוש מפרות את הזכויות הרפואיות וההומניטריות של אסירים ועצורים ומונעות מהם חיסוני קורונה](http://www.aldameer.org/ar/post/737/%D8%A7%D9%84%D8%B6%D9%85%D9%8A%D8%B1%20%D8%B3%D9%84%D8%B7%D8%A7%D8%AA%20%D8%A7%D9%84%D8%A7%D8%AD%D8%AA%D9%84%D8%A7%D9%84%20%D8%AA%D9%86%D8%AA%D9%87%D9%83%20%D8%AD%D9%82%D9%88%D9%82%20%D8%A7%D9%84%D8%A7%D8%B3%D8%B1%D9%89%20%D9%88%D8%A7%D9%84%D9%85%D8%B9%D8%AA%D9%82%D9%84%D9%8A%D9%86%20%D8%A7%D9%84%D8%B7%D8%A8%D9%8A%D8%A9%20%D9%88%D8%A7%D9%84%D8%A7%D9%86%D8%B3%D8%A7%D9%86%D9%8A%D8%A9%20%D9%88%D8%AA%D8%AD%D8%B1%D9%85%D9%87%D9%85%20%D9%85%D9%86%20%D8%A7%D9%84%D8%AA%D8%B7%D8%B9%D9%8A%D9%85%20%D8%B6%D8%AF%20%D9%81%D9%8A%D8%B1%D9%88%D8%B3%20%D9%83%D9%88%D8%B1%D9%88%D9%86%D8%A7)." אל-דמיר התעלמה לחלוטין מהעובדה שהפלסטינים המתגוררים במזרח ירושלים שייכים למערכת הבריאות הישראלית, מהעובדה שלפי הסכמי אוסלו, הרשות הפלסטינית היא האחראית לבריאותם של האזרחים הפלסטינים בגדה המערבית ובעזה, ומהעובדה שהרשות הפלסטינית מיישמת [מדיניות חיסונים משל עצמה](https://www.timesofisrael.com/palestinian-authority-expects-4-million-doses-of-russian-vaccine-in-coming-weeks/) עבור האוכלוסייה שבה.

**פעילות משפטית**

* ב-5 בפברואר 2021, פסקה [הערכאה הקדם משפטית ה-I של בית הדין הפלילי הבינלאומי (ICC)](https://www.icc-cpi.int/Pages/item.aspx?name=pr1566) כי לבית הדין ישנה סמכות שיפוטית לחקור פשעי מלחמה המבוצעים לכאורה בשטחי הרשות הפלסטינית. בעקבות זאת, ב-6 בפברואר 2021, פרסמה אל דמיר, ביחד עם אל-חק, אל-מיזאן והמרכז הפלסטיני לזכויות אדם (PCHR), [הודעה לעיתונות](https://mezan.org/en/post/23909) שבה נכתב: "... חשוב שהתביעה תחקור גם פעולות אפרטהייד ... ההחלטה מבססת את מעמדה של פלסטין... כמדינה לגיטימית לכל דבר ששייכת לאמנת רומא, ואת כלל השטחים הפלסטינים הכבושים כחלק מתחום השיפוט לצורך חקירת פשעי מלחמה.." (דגש אינו במקור). הארגונים הדגישו כי הם ימשיכו לשתף פעולה באופן "בלתי נלאה" עם בית הדין הפלילי הבינלאומי, לאחר שכבר הגישו "שישה מסמכים מקיפים ואלפי עדויות ראיה למשרד התובע...".
* במרץ 2020, הגישה אל-דמיר, ביחד עם אל-מיזאן והמרכז הפלסטיני לזכויות אדם, תצהיר כ'ידיד בית המשפט', אשר "[מביע תמיכה ומברך על ממצאי התובעת](https://www.icc-cpi.int/CourtRecords/CR2020_01063.PDF) לפיהם ישנו בסיס סביר לקבוע כי פשעי מלחמה בינלאומיים בוצעו בשטחים הפלסטינים הכבושים, כולל הגדה המערבית, מזרח ירושלים ורצועת עזה."

**פעילויות BDS (חרם, משיכת השקעות וסנקציות)**

* ביולי 2020, בתגובה ל"[דוח השליח המיוחד של האו"ם על אודות מדיניות העונשים הקולקטיביים של ישראל](http://www.addameer.org/news/palestinian-civil-society-organisations-welcome-report-special-rapporteur-addressing-israel%E2%80%99s)", קראה אל-דמיר "למדינות נוספות לאמץ צעדים אפקטיביים על מנת לעצור את המדיניות הבלתי חוקית והבלתי אנושית של עונשים קולקטיביים מצד ישראל, כולל סנקציות ואמצעי נגד, ולשים קץ למצב הבלתי חוקי הזה" (דגש אינו במקור).
* במאי 2020, הוסיפה אל דמיר את חתימתה על הצהרה הקוראת ל"[סנקציות מיידיות ומכוונות כדי לעצור את האפרטהייד והסיפוח הישראלי](http://www.addameer.org/news/palestinian-civil-society-organisations-welcome-report-special-rapporteur-addressing-israel%E2%80%99s)." עוד קראה ההצהרה "לחרם על מסחר בנשק ועל שיתופי פעולה צבאיים עם ישראל," "הפסקת המסחר והסכמי השת"פ עם ישראל." ו-"חקירה והעמדה לדין של אנשים וארגונים שאחראים לפשעי מלחמה/פשעים נגד האנושות מטעם שלטון האפרטהייד והכיבוש הישראלי."

**עדאלה**

* העמותה מפרסמת "[מאגר חוקים מפלים](http://www.ngo-monitor.org/reports/adalah_s_database_of_laws_imagining_racism_to_demonize_israel_/)" המתיימר לכלול "מסמכים, ניתוחים וצעדים משפטיים נגד הצעות חוק [וחוקים מפלים](https://www.adalah.org/en/law/index) בישראל ובשטחים הפלסטינים הכבושים". ברשימה מתעתעת זו, אין כל הבחנה בין חוקים ובין הצעות חוק והיא מתייחסת לציונות כדבר מה בזוי. נוסף על כך, חוקים הנוגעים לקשר ההיסטורי של היהודים לישראל מתויגים אף הם כמפלים, כולל השימוש בסמלים יהודיים ובלוח השנה העברי.
* ביולי 2021, לאחר [שבית המשפט העליון הותיר על כנו "חוק יסוד: ישראל – מדינת הלאום של העם היהודי](https://www.adalah.org/en/content/view/10379)", שחררה עדאלה הודעה לעיתונות שבה כינתה "את **השלטון בישראל כשלטון קולוניאליסטי בעל מאפייני אפרטהייד מובהקים"** (דגש אינו במקור).
* בדצמבר 2020, פרסמה עדאלה, בשיתוף מספר ארגונים ישראליים, פלסטיניים ובינלאומיים, הצהרה שכותרתה "[על ישראל לספק חיסונים חיוניים למערכת הבריאות הפלסטינית](https://reliefweb.int/report/occupied-palestinian-territory/joint-statement-10-israeli-palestinian-and-international)". העמותה טענה באופן שקרי שלישראל יש "מחויבויות חוקיות לוודא את הספקתם של חיסונים באיכות טובה לפלסטינים אשר חיים תחת כיבוש ושליטה של ישראל". בו בזמן, הארגון התעלם לחלוטין מהעובדה שהפלסטינים המתגוררים במזרח ירושלים שייכים למערכת הבריאות הישראלית, מהעובדה שלפי הסכמי אוסלו, הרשות הפלסטינית היא האחראית לבריאותם של האזרחים הפלסטינים בגדה המערבית ובעזה, ומהעובדה שהרשות הפלסטינית מיישמת [מדיניות חיסונים משל עצמה](https://www.timesofisrael.com/palestinian-authority-expects-4-million-doses-of-russian-vaccine-in-coming-weeks/) עבור האוכלוסייה שבה.
* באוקטובר 2020, פרסם מגזין 972+ מאמר מאת סוהאד בשארה, [מנהלת המחלקת לזכויות תכנון וקרקע בעדאלה](https://www.adalah.org/en/content/view/8300), שכותרתו "[המורשת הקולוניאליסטית של משטרת ישראל](https://www.972mag.com/israel-colonial-police-palestinian-citizens/)". במאמר נטען כי "בדומה לדרום אפריקה ולארצות הברית, משטרת ישראל נבנתה במיוחד כדי לאכוף עליונות גזעית תוך שימוש באלימות והיא נהנית מהגנה מלאה מפני החוק".
* באוגוסט 2019, הזמינה עדאלה את עבד אלראזק פראג' [להשתתף](https://www.facebook.com/photo?fbid=2827359090612356&set=a.2798323376849261) ב"[מחנה הקיץ](https://www.makorrishon.co.il/news/194035/)" שלה ולהיפגש עם בני נוער ערבים-ישראלים. האירוע נערך בשיתוף [אדאמיר](https://www.ngo-monitor.org/ngos/addameer/), ארגון שעליו הכריזה ישראל באוקטובר 2021 כארגון טרור בשל קשריו עם "[החזית העממית לשחרור פלסטין" (PFLP)](https://pflp.ngo-monitor.org/).
	+ פראג', [המנהל האדמיניסטרטיבי והפיננסי](https://www.amnesty.org/en/download/MDE1589462018ENGLISH.pdf) [באיחוד ועדות העבודה של החקלאות](https://www.ngo-monitor.org/ngos/union_of_agricultural_work_committees_uawc_/), נעצר ב-23 באוקטובר 2019 והוגש נגדו כתב אישום בן ארבעה סעיפים בבית הדין הצבאי הישראלי, וביניהם נשיאת משרה בהתאחדות בלתי מותרת וסיוע לניסיון לגרימת מוות, בשל מעורבותו בפיגוע באוגוסט 2019. בין השנים [1985-1991](http://www.addameer.org/prisoner/abdul-razeq-farraj), ריצה פראג' מאסר ב"[בית כלא ישראלי לאחר שהורשה בהשתייכות לחזית העממית לשחרור פלסטין](https://www.amnesty.org/en/download/MDE1589462018ENGLISH.pdf)".

**עדאלה ובית המשפט הפלילי הבינלאומי**

* במאי 2021, במהלך העימות מול רצועת עזה, שחררה עדאלה [הודעה לעיתונות](https://www.adalah.org/en/content/view/10320) ובה ציינה כי "ההרג האחרון של אזרחים פלסטינים – כולל שלושים ילדים – בבתיהם בעזה התווסף כעת לרשימת פשעי המלחמה שעל בית המשפט הפלילי הלאומי לחקור. נתניהו התעקש... כך שאין ספק כי הוא צריך להיות החשוד העיקרי של בית המשפט הפלילי הבינלאומי."
* בדצמבר 2019, [שיבחה עדאלה את החלטת התובעת מטעם בית הדין הפלילי הבינלאומי, פאטו בנסודה, לפתוח בחקירה נגד ישראל](https://www.adalah.org/en/content/view/9879), ומסרה כי "התובעת עשתה החלטה נכונה בהינתן העובדות. שום החלטה אחרת לא הייתה אפשרית. אנו מברכים על עמדתה ומאמינים כי לבית הדין הבינלאומי עומדת מלוא הסמכות השיפוטית להכריע בסוגיות פליליות אלו."
	+ חסן ג'בארין מסר: "[כמה אירוני שהיועץ המשפטי לממשלת ישראל משתמש בכיבוש המתמשך של השטחים הפלסטיניים כטיעון נגד זכויות הפלסטינים למשילות וכאמצעי התגוננות נגד החלטת בית המשפט," וכן קרא "לכל המדינות החברות ולכל בעלי העניין הרלוונטיים לשתף פעולה עם בית הדין ולתמוך בו."](https://www.fidh.org/en/issues/international-justice/international-criminal-court-icc/palestine-fidh-and-its-member-organizations-welcome-icc-progress)
* באוקטובר 2019, השתתפה עדאלה ב"כנס הכללי ה-40 לזכויות של הפדרציה הבינלאומית לזכויות אדם (FIDH)" בטאיוואן. בנסודה [השתתפה אף היא בכנס](https://www.facebook.com/AdalahEnglish/photos/pcb.2507766879306345/2507766549306378/?type=3&theater) והצטלמה עם נציגי עדאלה.

**האשמות בדבר פשעי מלחמה**

* במאי 2021, בירכה עדאלה "על [החלטת מועצת זכויות האדם של האו"ם](https://www.adalah.org/en/content/view/10345) להקים ועדת חקירה עם מנדט מתמשך (COI) שתחקור לעומת את **הפרות זכויות האדם מצד מדינת ישראל נגד הפלסטינים** משני צידי הקו הירוק ואת **ההרג ההמוני של אוכלוסייה אזרחית בעזה"** (דגש אינו במקור). עוד הוסיפה עדאלה כי "[לאזרחיה הפלסטינים של ישראל אין ברירה אלא לפנות לאומות העולם ולבקש שיחייבו את ישראל לספק להם הגנה ולעצור ולחקור את פשעי המלחמה שמבצעת ישראל בעזה](https://www.adalah.org/en/content/view/10313)."
* באוגוסט 2017, יצרה עדאלה, בשיתוף [אל-מיזאן](http://www.ngo-monitor.org/ngos/al_mezan_center_for_human_rights/) ו-Visualizing Palestine, [סדרת](http://www.mezan.org/en/post/22003/JOINT%2BPRESS%2BRELEASE%3A%2BNo%2BCrime%2BHappened%2BHere) [תמונות המתיימרות לייצג](http://www.mezan.org/en/post/22001/JOINT%2BPRESS%2BRELEASE%3A%2BZERO%2BACCOUNTABILITY) את "פשעי המלחמה הבולטים שביצעה ישראל במהלך התקיפה על עזה ב-2014 ואת התחמקותה של ישראל מדין עבור הפרות אלו של החוק הבינלאומי." התמונות משקפות את הטענה, לכאורה, כי ישראל ניהלה "קמפיין הפצצות ללא הבחנה" ו"פלישה קרקעית אכזרית."

**פרויקט הצד של עדאלה**

* ב-2014, הקימה "עדאלה" את [פרויקט הצדק של עדאלה (AJP)](https://www.tides.org/project/social-venture/adalah-justice-project-usa/) הפועל מבוסטון, [במטרה להפוך](https://www.adalahjusticeproject.org/) את "התפיסה, המדיניות וההתנהלות האמריקאית בישראל/פלסטין לכזו המוכוונת זכויות אדם, כך שתבטיח צדק היסטורי ושוויון לכל."
* AJP ממומן על ידי [מרכז טיידס](https://www.tides.org/impact-partners/explore-our-partners/). ביוני 2018, אישרה [קרן האחים רוקפלר](https://www.ngo-monitor.org.il/funder/rbf/) מענק בסך [160,000 דולר ארה"ב](https://www.rbf.org/grantees/tides-center) ל-AJP באמצעות מרכז טיידס.
* [נדיה בן יוסף](http://p3nlhclust404.shr.prod.phx3.secureserver.net/SharedContent/redirect_0.html), מנהלת AJP, היא אחת [הכתבים הפעילים](http://nakbafiles.org/authors/) עבור הפרויקט האנטי-ישראלי של אוניברסיטת קולומביה "[תיקי הנכבה](http://nakbafiles.org/authors/)", אחד מהפרויקטים הראשונים של עדאלה בארצות הברית: מאז 2013, מפעילים יחדיו עדאלה ו[המרכז ללימודים פלסטיניים](http://www.palestine.mei.columbia.edu/) של אוניברסיטת קולומביה מיזם אינטרנטי המתייחס למפעל הישראלי כ"קטסטרופה," מגנה את מדיניות ישראל כלפי האוכלוסייה הבדואית בנגב, ו"חוקר את הנכבה כאירוע, מבנה ותהליך מבעד לעדשה ביקורתית כלפי החוק." כמו כן, המיזם מתאר את ישראל כקולוניאליסטית ומקדם את "זכות השיבה הפלסטינית."
* בנובמבר 2017, נשאה נדיה בן יוסף דברים בכנס שכותרתו "[מורשת בלפור: התמודדות עם התוצאות](http://145.239.219.43/~balfour100coloni/pec-events/balfours-legacy-confronting-the-consequences/)" ובו דנה ב"מורשת הקולוניאליסטית של ההכרזה." במסגרת האירוע, [הסבירה](https://www.youtube.com/watch?v=RMaaHYlfU4I) בן יוסף כי "לפני שלוש שנים, אמרה עדאלה: גשו לארצות הברית, מפו את התנועה, בדקו היכן עלינו להתערב ואיך זה נראה כשבונים תנועה למען זכויות פלסטינים, ו**הטו את השיח האמריקאי ואת המדיניות הסופית שלה**" (דגש אינו במקור).
* עוד בנובמבר 2017, במסגרת מפגש באוניברסיטת קיימברידג', [ביטאה](https://www.youtube.com/watch?v=RMaaHYlfU4I) בן יוסף את גישתה של עדאלה לקמפיין ה-BDS וציינה כי "**עדאלה הניעה את הטיעון שלה לגבי BDS על צירו, באשר לזכות החרם... עדאלה תומכת בזכות החרם.. אנו מאמינים בעמודי התווך של תנועת ה-BDS"** (דגש אינו במקור).
* במאי 2021, [דרש ה-AJP מארצות הברית להטיל על ישראל אמברגו נשק ולחדול ממתן סיוע צבאי לישראל](https://twitter.com/AdalahJustice/status/1395122029947461632), וציינה כי "עסקת הנשק האחרונה עם ישראל היא למעשה מכירה מסחרית ישירה של פצצות אשר יוצרו על ידי בואינג, אותן פצצות שמבצעות הרג בעזה. [##עצרו\_את\_הפצצות](https://twitter.com/hashtag/BlockTheBombs?src=hashtag_click) המועברות לישראל ואז הטילו #[סנקציות\_על\_האפרטהייד\_הישראלי](https://twitter.com/hashtag/SanctionIsraeliApartheid?src=hashtag_click)."
* ביוני 2020, במסגרת הפגנות המחאה של תנועת "חיי שחורים חשובים" (BLM), קישר AJP בין "עליונות לבנה" ובין "ציונות" והאשים אותם בכך ששניהם "[מבוססים על אג'נדה אנטי-שחורה](https://www.adalahjusticeproject.org/equalityreport)." לפי AJP, "אנו מזהים את הקשר בין הפלסטינים ובין מאבק הקהילה השחורה ... כל הידע, הביקורת וההתנגדות שלנו לאלימות מצד מדינת ישראל מסייעים לנו להצביע על שורשי הגזענות המבנית בארצות הברית ולעקור אותם לתמיד."
	+ עוד ביוני 2020, חתם AJP על מכתב לקונגרס ובו קרא "ל[שלול את התמיכה ממיליטריזם ושיטור, בארצות הברית ובפלסטין](https://uscpr.org/investjusticeletter)." לדברי המכתב "בעת שאנו חוברים יחדיו בדרישה שכספי המיסים שלנו יפסיקו לממן אלימות משטרתית ברוטלית ותגובה של דיכוי צבאי נגד מפגינים שצועקים #חיי\_שחורים\_חשובים, אנו קוראים לארצות הברית להפסיק גם את מימון האלימות המתרחשת מעבר לגבולותיה."
* בדצמבר 2019, השיקו AJP וה[קמפיין האמריקאי לזכויות פלסטינים (USCPR)](https://www.ngo-monitor.org/ngos/us-campaign-to-end-israeli-occupation/) את "[מצע החזון ל-2020](https://twitter.com/AdalahJustice/status/1211681492687962112)" ושם קראו לארצות הברית "[להפסיק לאלתר את כל המימון הצבאי לישראל](https://www.freedomfuture.org/demands) וכן את כל התמיכה הצבאית, הכלכלית והדיפלומטית לישראל עד שזו תקיים את זכויות העם הפלסטיני ואת חזון השלום שלנו."
	+ לפי אתר הפרויקט, "הדיכוי הישראלי כלפי העם הפלסטיני מונע על ידי הציונות, אידיאולוגיה פוליטית שקוראת להקמת מדינה יהודית בפלסטין. כדי לבנות מדינה זו, מיליציות ציוניות חמושות החלו בפרויקט ההתנחלויות הקולוניאליסטי במולדת שלנו והרסו אלפי עיירות וכפרים פלסטינים, טבחו באנשינו וגרשו אותנו מאדמתנו."
	+ עוד דורש הפרויקט "לממש את זכותם של כל הפלסטינים לשוב למולדתם."
* ב-21 באוקטובר 2017, נשאה בן יוסף דברים בכנס אנטי-ישראלי באוניברסיטת מינסוטה שכותרתו "[מאבקי שחרור מקבילים: שיעורים בהתנגדות](https://mn.breakthebonds.org/announcements/parallel-liberation-struggles-lessons-in-resistance/)." מטרת האירוע הייתה "לציין 100 שנים להתנגדות הפלסטינית לפרויקט ההתנחלויות הקולוניאליסטי של ישראל ולחקור את קווי הדמיון בין האלימות שהופעלה נגד פלסטינים, אפרו-אמריקאים ואמריקאים ילידיים ואת שיטות ההתנגדות שלהם."